Title: Mengenali dan mentafsir sumber-sumber sejarah
Description: ‘Mengenali dan Mentafsir Sumber-Sumber Sejarah’ merupakan satu hasil penulisan ilmu sejarah yang menjurus kepada penggunaan, pendedahan dan pengetahuan kepada para pelajar dan pembaca terhadap sumber-sumber sejarah. Tujuan penulisan buku ini adalah untuk memberikan satu gambaran dan kefahaman yang terperinci tentang sumber-sumber sejarah daripada pelbagai aspek pentafsiran. Sumber-sumber sejarah sering kali diterjemahkan dalam beberapa bentuk yang khusus seperti sumber primer, sumber sekunder, sumber arkeologi dan sumber lisan. Namun begitu kefahaman tentang bentuk-bentuk sumber sejarah adalah amat kurang difahami dengan baik kerana usaha untuk memberikan pentafsiran terhadap sumber-sumber tersebut kurang diberi penekanan yang serius. Fokus buku ini adalah untuk menjelaskan tentang kefahaman sumber-sumber sejarah, membincangkan beberapa aspek pengkajian sumber-sumber sejarah dari segi definisi, konsep, jenis, bentuk, dapatan, mengkelas, mentafsir (kritikan sumber), dan bagaimana menggunakan sumber sejarah. Perbincangan dilakukan secara terperinci usaha-usaha ahli sejarah dalam mengesan, mengenal pasti sesuatu sumber pada peringkat awal, peringkat seterusnya kepada proses kritikan sumber dan sehinggalah kepada proses menggunakan sumber-sumber sejarah dalam aspek penyelidikan serta penulisan sejarah.